****

Klasa:602-03/18-01/19

Ur.broj: 2181-78-18-01-3

Split, 12. 09. 2018.

**OBRTNA TEHNIČKA ŠKOLA**

na temelju sporazuma sklopljenog s Agencijom za mobilnost i programe EU raspisuje

**NATJEČAJ**

za mobilnost učenika i nastavnika u svrhu obavljanja stručnog usavršavanja u okviru Erasmus+2018 programa KA 1

**„OTŠ U EUROPI-OTS IN EUROPE“**

**1. OPĆI DIO**

Obrtna tehnička škola je s Agencijom za mobilnost i programe EU potpisala sporazum o dodjeli bespovratnih sredstava za projekt **„OTŠ U EUROPI-OTS IN EUROPE“**u okviru Erasmus+ programa (2018-1-HR01-KA116-047051).

**1.1. Mobilnost učenika**

Natječaj se odnosi na obavljanje stručne prakse učenika Obrtne tehničke škole u Finskoj, u partnerstvu sa školama Salpaus-Lahti i Gradia Jyväskylä- Jyväskylä i Francuskoj, u partnerstvu sa školom Lycée Germaine Tillion-Thiers, u ožujku/travnju 2019. godine, u trajanju od **14 dana**, uključujući i dane putovanja. U mobilnost će biti uključeno 24 učenika iz svih trogodišnjih i četverogodišnjih zanimanja.

**1.2. Mobilnost osoblja**

Natječaj se odnosi na 4 strukovna nastavnika (sektor: obrada drva/elektro/strojarstvo) Obrtne tehničke škole koji će se stručno usavršavati u Finskoj i Francuskoj u ožujku/travnju 2019. godine u trajanju od **7 dana,** uključujući dane putovanja, u partnerstvu sa školama: Salpaus-Lahti i Gradia Jyväskylä – Jyväskylä iz Finske te Lycée Germaine Tillion-Thiers i Lycée Pierre-Joël Bonté-Riom iz Francuske.

Natječaj se odnosi i na 3 nastavnika Obrtne tehničke škole, koji će imati ulogu nastavnika pratitelja učenika-sudionika mobilnosti u Finskoj i Francuskoj u ožujku/travnju 2019. godine.

**2. PRIJAVE NA NATJEČAJ**

**2.1. Prijave i odabir učenika**

Na natječaj **za mobilnost u Finsku** se mogu prijaviti učenici **trećih razreda** Obrtne tehničke škole zanimanja:

-autolimar

-automehaničar

-vodoinstalater

-instalater grijanja i klimatizacije

-stolar

-drvodjeljski tehničar-dizajner

-tehničar za vozila i vozna sredstva

Na natječaj **za mobilnost u Francusku** se mogu prijaviti učenici **trećih razreda** Obrtne tehničke škole zanimanja:

-autoelektričar

-elektroinstalater

-elektromehaničar

-tehničar za električne strojeve s primijenjenim računalstvom

Pri odabiru učenika vodi se računa o uspješnosti u obavljanju stručne prakse (procjena nastavnika-mentora na praktičnoj nastavi), uspjehu učenika u prethodna dva razreda, poznavanju engleskog jezika (procjena nastavnice engleskog jezika) i ponašanju učenika (procjena razrednika). Osim toga, poželjno da su učenici motivirani za sudjelovanje u projektu, što je vidljivo iz prijave učenika (motivacijskog pisma).

Odabir učenika vrši se putem javljanja na natječaj koji je objavljen na web stranici škole. Svi učenici, potencijalni sudionici projekta će biti detaljno informirani o projektu i projektnim aktivnostima.

Kandidati su prilikom javljanja na natječaj dužni dostaviti:

**-Prijavu (motivacijsko pismo) za sudjelovanje u projektu na engleskom jeziku**

Prijave na natječaj dostavljaju se koordinatorici projekta Sanji Novak svaki radni dan od 8 do 14 sati, prizemlje, soba br.4

Za sve prijavljene kandidate napravit će se procjena i bodovanje, s obzirom na definirane kriterije. Školski projektni tim utvrdit će konačan popis učenika koji će biti sudionici mobilnosti.

**2.1. Prijave i odabir nastavnika**

Na natječaj za stručno usavršavanje nastavnika se mogu prijaviti **svi strukovni nastavnici i nastavnici praktične nastave** (drvo/strojarstvo/elektro). Prednost imaju nastavnici koji poznaju engleski jezik te su motivirani za sudjelovanje u projektu. Kandidati su prilikom javljanja na natječaj dužni dostaviti **Prijavu (motivacijsko pismo) za sudjelovanje u projektu na engleskom jeziku.**

Na natječaj za nastavnika-pratitelja se mogu prijaviti **svi nastavnici** Obrtne tehničke škole. Prednost imaju nastavnici koji poznaju engleski jezik te su motivirani za sudjelovanje u projektu.

Kandidati su prilikom javljanja na natječaj dužni dostaviti **Prijavu (motivacijsko pismo) za sudjelovanje u projektu na engleskom jeziku.**

Prijave na natječaj dostavljaju se koordinatorici projekta Sanji Novak svaki radni dan od 8 do 14 sati, prizemlje, soba br. 4.

Školski projektni tim utvrdit će konačan popis nastavnika koji će biti sudionici mobilnosti.

**3. OBJAVA REZULTATA NATJEČAJA**

Rezultati natječaja bit će objavljeni na web stranici škole **do 20.10.2018.**

**4. ZAVRŠNE NAPOMENE**

Eventualne izmjene i nadopune natječaja bit će objavljene na web stranici Obrtne tehničke škole.

Za sva pitanja vezana uz projekt možete se obratiti koordinatorici projekta, psihologinji Sanji Novak.